Likumprojekts

**Grozījumi likumā "**[**Par obligāto sociālo apdrošināšanu pret nelaimes gadījumiem darbā un arodslimībām**](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)**"**

Izdarīt likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 1998, 21. nr.; 2000, 2. nr.; 2001, 1. nr.; 2005, 2. nr.; 2009, 1., 15. nr.; Latvijas Vēstnesis, 2009, 200. nr.; 2010, 205. nr.; 2013, 137. nr.; 2014, 75., 225. nr.; 2016, 241. nr.; 2019, 240., 248A. nr.) šādus grozījumus:

1. Papildināt 20. pantu ar 9.1 daļu šādā redakcijā:

"(91) Aprēķinot personai mēnesī izmaksājamās atlīdzības par darbspēju zaudējumu apmēru atbilstoši šā panta devītajai daļai, tajā papildus vecuma pensijas apmēram neieskaita arī mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts)."

2. Papildināt pārejas noteikumus ar 28. punktu šādā redakcijā:

"28. Izmaksājot atlīdzību saskaņā ar šā likuma 20. panta 9.1 daļu, mūža pensijas mēneša apmērs, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts), netiek ņemts vērā, ja vecuma pensija saskaņā ar likumu "Par valsts pensijām" personai piešķirta līdz 2022. gada 31. decembrim."

Likums stājas spēkā 2023. gada 1. janvārī.

Labklājības ministre

R. Petraviča